Algunes espècies cinegètiques han sofert regressió de les seves poblacions naturals a Catalunya en els darrers anys.
Per això, a part d'estudiar les diverses causes o factors que provoquen aquesta situació, a través del Departament d'Agricultura es repoblen o reintrodueixen algunes d'aquestes espècies cinegètiques (sobretot de caça menor, com la perdiu roja i el conill de bosc), per reforçar les poblacions d'aquestes espècies i buscar l'equilibri en el medi ambient.
És convenient fer-ho d'una manera adequada i fer un seguiment per conèixer la tendència demogràfica de la població, així com l'èxit del projecte, etc.
Qualsevol repoblació i alliberament requereix d'un autorització prèvia.
Per tant, des del Departament s'expedeixen autoritzacions per a la regulació de les repoblacions i els alliberaments d'espècies cinegètiques a Catalunya.
S'entén per repoblació el conjunt d'accions que comporten la solta d'exemplars d'espècies de la fauna salvatge autòctona cinegètica autoritzada fora del període hàbil de caça, amb l'objectiu de recuperar els efectius reproductors de les seves poblacions i de les densitats en el medi.
S'entén per traslocació el moviment deliberat d'exemplars d'espècies de la fauna salvatge cinegètica d'un hàbitat natural a un altre, fora d'un mateix terreny cinegètic i més enllà d'una comarca administrativa, amb propòsits de conservació o maneig.
S'entén per alliberament el conjunt d'accions que comporten la solta d'exemplars de la fauna salvatge cinegètica autòctona autoritzades durant la temporada hàbil de cacera per caçar-les en un període curt de temps i sense una finalitat reproductora.
S'entén per reintroducció el mètode emprat per recuperar una espècie autòctona en una zona on s'ha extingit.
S'entén per sistemes d'aclimatació qualsevol instal·lació temporal que faciliti l'adaptació d'exemplars cinegètics objecte de repoblació o alliberament al terreny cinegètic on es localitzen (vedrunes, voladers, tancats, gàbies...) i d'altres que puguin aparèixer.
Es considera àrea privada de caça amb reglamentació especial (APC amb RE) aquella on es permet l'alliberament d'individus procedents de granges cinegètiques de les espècies de fauna autòctona de caça menor.
Les sol·licituds per poder repoblar i/o alliberar espècies cinegètiques s'adrecen als serveis territorials del Departament d'Agricultura o, en tot cas, a la direcció técnica de la reserva nacional de caça o zona de caça controlada, segons correspongui, i a petició de la persona titular o representant del terreny cinegètic.
Les repoblacions i els alliberaments han d'estar previstos en els plans tècnics de gestió cinegètica (PTGC) aprovats.
Les espècies cinegètiques susceptibles d'autoritzar per a les repoblacions/alliberaments són les que es relacionen a continuació:
Queda prohibit repoblar/alliberar amb: perdiu chukar, perdiu grega, guatlla japonesa, colí de Virgínia, colí de Califòrnia i d'altres.
Queda també prohibit repoblar amb híbrids de conill de bosc, de perdiu roja, guatlla comuna i altres espècies cinegètiques de caça menor.
Queda prohibit repoblar/alliberar amb porc senglar, daina i mufló i totes aquelles que no siguin autòctones, com ara: arruí, cérvol europeu i d'altres.
Queda també prohibit repoblar amb híbrids d'espècies cinegètiques de caça major.